Na temelju članka 54. stavka 1. Zakona o ustanovama ( „ Narodne novine“ broj 76/93., 29/97., 47/99., 35/08. i 127/19.) te članka 98. Zakona o odgoju i obrazovanju u osnovnoj i srednjoj školi ( „Narodne novine“ broj 87/08., 86/09., 92/10., 105/10. - ispravak, 90/11., 5/12., 16/12., 86/12., 94/13., 152/14., 7/17., 68/19. i 98/19.) Školski odbor Osnovne škole „Stjepan Radić“, Božjakovina na sjednici održanoj 14. svibnja 2020. godine uz prethodnu suglasnost Zagrebačke županije, KLASA: 602-01/20-11/03, URBROJ: 238/1-12-02/1-20-05 od 12. ožujka 2020. godine donio je

ODLUKU O IZMJENAMA I DOPUNAMA

STATUTA OSNOVNE ŠKOLE „STJEPAN RADIĆ“

Članak 1.

U Statutu Osnovne škole „Stjepan Radić“, Božjakovina KLASA: 012-03/19-01/01, URBROJ: 238/07-36-19-02 od 11. travnja 2019. godine u članku 14. stavku 3. riječi „Ured državne uprave u županiji“ zamjenjuju se riječima „Upravno tijelo županije nadležno za poslove obrazovanja (u daljnjem tekstu: nadležno upravno tijelo županije)“.

Članak 2.

U članku 29. stavak 2. točka 3. iza riječi „Poslovnik o radu Školskog odbora“ dodaju se riječi „Poslovnik o radu kolegijalnih tijela“.

U članku 29. stavak 2. točka 4. iza riječi „korištenju financijskih sredstava ostvarenih iz vlastitih prihoda“ dodaju se riječi „u vrijednosti od 30.000,00 kn do 80.000,00 kn bez PDV-a“.

Članak 3.

U članku 32. stavak 3. riječ „više“ zamjenjuje se riječima „ najmanje dva“, a riječi „nego što se bira“ brišu se.

Članak 4.

U članku 52. riječi „Poslovnikom o radu školskih vijeća“ zamjenjuju se riječima „Poslovnikom o radu školskog odbora“.

Članak 5.

U članku 55. stavku 2. riječi „Ured državne uprave Zagrebačke županije nadležan za obrazovanje (u daljnjem tekstu: Ured državne uprave)“ zamjenjuje se riječima „nadležno upravno tijelo županije“.

Članak 6.

U članku 57. točki 23. brišu se riječi „a ostalim radnicima rješenje o rasporedu radnog vremena.

U članku 57. točki 29. riječi „Ured državne uprave“ zamjenjuje se riječima „nadležno upravno tijelo županije“

Članak 7.

U članku 66. stavak 2. brišu se riječi „s preslikama ponuda kandidata“.

Članak 8.

U članku 67. stavak 1. riječi „ bira se izborno povjerenstvo koje će voditi postupak glasovanja i zapisnik o izborima“ zamjenjuju se riječima „biraju se izborna povjerenstva koja će voditi postupak glasovanja i zapisnike o izborima.“

U članku 67. stavak 5. riječi „Glasački listići izrađuju se abecednim redom i ovjeravaju pečatom Škole“ zamjenjuju se riječima „ Kandidati na glasačkim listićima navode se abecednim redom te se glasački listići ovjeravaju pečatom Škole“.

Članak 9.

U članku 75. stavak 3. i stavak 4. brišu se.

Članak 10.

U članku 99. stavku 2. riječi „Ureda državne uprave“ zamjenjuje se riječima „nadležnog upravnog tijela županije“.

U članku 99. stavku 3. riječi „Ured državne uprave u županiji nadležan za poslove obrazovanja“ zamjenjuje se riječima „nadležno upravno tijelo županije“.

Članak 11.

U članku 100. stavku 2. riječi „ureda državne uprave“ zamjenjuju se riječima „nadležnog upravnog tijela županije“.

U članku 106. stavku 2. riječi „Ured državne uprave“ zamjenjuje se riječima „nadležno upravno tijelo županije“.

Članak 12.

U članku 103. stavak 2. iza riječi „Učiteljsko“ dodaje se riječ „vijeće“.

Članak 13.

U članku 159. iza stavka 1. dodaje se novi stavak koji glasi „Škola će na svojim mrežnim stranicama objaviti podatke o uvjetima i načinu pružanju usluga i obavljanju poslova iz svoje djelatnosti“.

U članku 159. stavak 2. postaje stavak 3.

Članak 14.

U članku 170. iza riječi „aktom“ dodaju se riječi „i Statutom“.

Članak 15.

U članku 173. iza riječi „Poslovnik o radu kolegijalnih tijela“ dodaju se riječi „Poslovnik o radu školskog odbora“.

Članak 16.

U članku 175. stavak 1. iza riječi „Škole“ dodaju se riječi „ i na mrežnim stranicama Škole“.

Članak 17.

Ova Odluka o izmjenama i dopunama Statuta stupa na snagu osmog dana od dana objave na oglasnoj ploči škole.

 Predsjednik Školskog odbora

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ivan Jukić

Ova Odluka o izmjenama i dopunama Statuta objavljena je na oglasnoj ploči Škole dana 15. svibnja 2020. godine te je stupila na snagu dana 22. svibnja 2020. godine

 Ravnatelj

 \_\_\_\_\_\_\_\_\_\_\_\_\_\_\_\_\_\_\_\_

 Jure Mišković, prof.

KLASA: 012-03/20-01/01

URBROJ: 238/07-36-20-01

 Božjakovina, 14. svibnja 2020. godine